તા. 23ના રોજ કઠીન પરિશ્રમના અંતે નિષ્ફળતા મળે જેથી મનમાં થોડો અફસોસ થશે. બહાર ગામ ફરવા જાવ તો નદી કે તળાવમાં ન્હાવા જવું હિતાવહ નથી. તા. 24 બપોર સુધીનો સમય કોઈ આપની લાગણીને ઠેસ પહોંચાડી શકે છે. આપ પોતાનું હિત નહીં સાચવી શકો. સ્વાસ્થ્યમાં ગરબડ થવાની શક્યતા છે. પેટની સમસ્યા વધી શકે છે. સમય નિરર્થક કાર્યમાં પસાર થશે. રાજકીય કાર્ય અટકી શકે છે અને તેના કારણે આપના પૈસા પણ ખોટી રીતે રોકાઈ જશે. ધન હાનિનો પ્રબળ યોગ છે. તા. 24 બપોર પછી અને તા. 25, 26 દરમિયાન આપના અટકેલા કાર્ય પૂર્ણ થશે. સ્વાસ્થ્યમાં સુધારો થશે. સંતાનથી શુભ સમાચાર પ્રાપ્ત થશે. આપ આધ્યાત્મિક રીતે સમય પસાર કરશો. ઘણી મુશ્કેલીઓ વચ્ચે આપ મહેનતથી સમયને આપના પક્ષમાં ફેરવશો. ઘર-પરિવારમાં સ્થિતિ સંતોષજનક રહેશે. તા. 27 અને 28 દરમિયાન આપ આપના ઘર માટે નવા સામાનની ખરીદી કરશો. સરકારી કાર્યમાં સફળતા મળશે. આપનું ભૂતકાળમાં કરેલ રોકાણ ખુબ લાભદાયીનીવડશે. જીવનસાથી જોડેના સંબંધોમાં સુધારો આવશે. ઘર-પરિવારનો સહયોગ મળશે. તા. 29 દરમિયાન દિવસ લાભદાયી રહેશે. આળસ દૂર થશે અને કામમાં મન લાગશે. કામકાજ અને આજીવિકાની બાબતમાં પરિસ્થિતિ આપની તરફેણમાં રહેશે.